JY LEES NOU Ons Voorbladgesigte vanaand op Bravo!
Op SARIE se Oktober 2016-uitgawe verskyn daar twee gesigte, elk op haar eie voorblad! Een kom van Pretoria en die ander van Kraaifontein. Ons Voorbladgesig-wenners - elk met haar eie besonderse storie.
Op Sondag 4 September is Elmaré Schutte (41) van Pretoria en Nicola Smit (22) van Kraaifontein gekroon as die wenners van SARIE se 6de Voorbladgesigkompetisie. En vir die eerste keer in die geskiedenis het SARIE twee verskillende voorblaaie vir één uitgawe. Oktober is die perfekte maand vir hierdie gebeurtenis. Die ontslape digter, skrywer en dokter C. Louis Leipoldt hét mos gesê: "Oktober is die mooiste, mooste maand!"
Bravo! (kykNET) het die aand saam met ons gekuier. Hier praat hulle met SARIE-redakteur, Miche´lle van Breda
Kyk die voorskou hier: Nicola, wat erken sy is eintlik 'n introvert, sê hierdie ervaring het haar lewe verander. Vir jare het sy nie die mooi binne en buite raakgesien nie. En sy het 'n stryd met min selfvertroue.
- Nicola Smit
En die blondekop Elmaré stry teen talle gesondheidsprobleme - twee outo-immuunsiektes: Crohn se siekte en ankiloserende spondilitis, 'n soort artritis. Maar sy bly positief en kry dié ingesteldheid by haar pa, Viv du Plessis.
As ek "af" is, motiveer hy my deur te sê ek moet eenvoudig soggens opstaan, stort, aantrek en werk toe gaan.